Dennis Man și-a găsit liniștea la Parma, unde a marcat gol după gol în Seria B. Internaționalul român este dorit de Borussia Dortmund, iar Giovanni Becali a vorbit la FANATIK SUPERLIGA despre transferul fostului atacant de la FCSB.
Giovanni Becali a dezvăluit care este situația lui Dennis Man, care este dorit intens de Borussia Dortmund. Celebrul impresar spune că internaționalul român nu are discuții avansate cu niciun club pentru un transfer.
„Deocamdată mai au un meci, sunt în Serie A. Am avut două întâlniri cu ei, probabil o să am și altele. S-ar putea să respecte contractul încă un an, peste 7 luni rămân amândoi liberi, pot să plece unde vor. Nu este o grabă, eu, Dennis și Mihăilă avem o liniște exemplară.
Clubul ne invită, eu îi întreb dacă ajung unde am zis noi și dacă zic nu, atunci le spun că mai avem timp. Mai este timp destul, vor și ei o vacanță de câteva zile, după se duc la lot, după EURO mai au o vacanță, încep pregătirile și se poate semne oricând.
Am fost la Atletico Madrid cu ei, am stat lângă Vasquez, așteptăm pentru că nu este o problemă. Și Dortmund joacă în Champions League, nu se știe dacă activează opțiunea lui Sancho. A fost vândut de ei cu 80 și ceva de milioane, iar Dortmund nu poate să dea mai mult de 40.
Sancho joacă pe dreapta și pe stânga, iar Dennis joacă numai în dreapta. Au fost discuții, nimic mai mult. Discuțiile principale cu Parma sunt la viitoarele salarii ale lui Mihailă și Man”, a spus Becali la FANATIK SUPERLIGA, emisiunea este live pe site-ul FANATIK.RO, de la ora 10:30, în fiecare zi de luni, marți și vineri.
Dennis Man a promovat cu Parma în Seria A, iar internaționalul român este convins că va face față într-un campionat cu Juventus, Napoli, Inter și AC Milan. Acesta a vorbit și despre relația cu Valentin Mihăilă.
„Cred că în acest moment pot să fac, în Serie A, mai mult decât am făcut atunci când am venit la Parma. (Ce relație frumoasă ai cu Valentin Mihăilă?). Este fratele meu mai mic de la Parma. Suntem ca niște frați (n.r. și la națională). Vorbim în fiecare zi, suntem mereu împreună!
Așteptam acest moment de multă vreme și suntem fericiți că ne-am atins obiectivul de a promova în prima ligă. Sezonul meu putea fi unul mai bun, dar important este că Parma a promovat în Serie A.
Sunt fericit că am ajutat echipa. Jucăm deja de doi ani și jumătate împreună și s-a văzut că ne cunoaștem foarte bine. Am muncit în fiecare zi, iar rezultatele s-au văzut”, a spus Dennis Man.